Izraelska vojska ubila dvojicu Palestinaca\nIzraelska vojska je ubila dvojicu mladih Palestinaca u obračunima koji su se dogodili u Pojasu Gaze u blizini izraelske granice i na Zapadnoj obali, saopštili su palestinski medicinski izvori.\nJedan od ranjenih Palestinaca je izjavio da je u blizini ograde na granici između Gaze i Izraela ubijen šesnaestogodišnjak, dok su još dvojica Palestinaca ranjena kada su izraelski vojnici otvorili vatru nakon što su ih Palestinci gađali kamenjem, prenosi Rojters.\nPortparol izraelske vojske je izjavio da su na dve lokacije u blizini granice sa Gazom počeli neredi, u kojima je učestvovalo oko 50 Palestinaca.\n“Ispaljeni su upozoravajući hici, ali kada su nemiri nastavljeni, pucano je u tri glavna podstrekača koji su predstavljali po vojnike i bezbednosnu ogradu”, kazala je portparolka izraelske vojske.\nIz palestinskog Ministarstva za zdravstvo saopšteno je da je drugi Palestinac (16) ubijen tokom nereda u selu Burin u blizini Nablusa, grada na Zapadnoj obali.\nPortparolka izraelske armije je izjavila da su vojnici tragali za osumnjičenim za ubistvo jevrejskog naseljenika početkom ove sedmice. Vojnici su bili zasuti “baražom kamenja” nakon čega su pucali na glavnom podstrekača.\nGeneralna skupština UN: 128 za rezoluciju o Jerusalimu\nTenzije između Izraelaca i Palestinaca su pojačane nakon što je predsednik SAD Donald Tramp priznao 6. decembra Jerusalim kao glavni grad Izraela, što je izazvalo proteste Palestinaca.\nMilitanti u Gazi su ispalili od tada 18 raketa na Izrael i dva pripadnika Hamasa su ubijeni u odmazdi izraelske avijacije. Izraelska armija je ubila 14 palestinskih demonstranata u sukobima na granici.\nSedamnaest Palestinaca i jedan Izraelac su ubijeni od 6. decembra.


Jača samopouzdanje malih i srednjih preduzeća - Enterprise Europe Network\nSaopštenje Evropske agencije za mala i srednja preduzeća (EASME) povodom najnovijeg istraživanja Evropske mreže preduzetništva\nNajnoviji podaci Evropske mreže preduzetništva (EEN) ukazuju na pozitivan signal među malim i srednjim preduzećima (MSP) u nadolazećem periodu, kada su u pitanju promet roba i usluga, tržišni udeo i otvaranje novih radnih mesta, objavljeno je na Godišnjoj EEN konferenciji održanoj 20-22. novembra 2017. godine u Talinu, Estonija.\nUticaj ekonomskog rasta prisutan je širom različitih privrednih sektora, a inovativne kompanije pokazuju najveći stepen samopouzdanja u budućnost poslovanja i otvaranje novih radnih mesta. Istraživanje koje je sprovela EEN mreža je dokaz da postoji jaka zajednica MSP širom Evrope, željna inovacija u poslovanju, sa kapacitetom za razvoj i otvaranje novih radna mesta.\n65% MSP koje su internacionalizovale poslovanje pomoću usluga EEN mreže očekuje da će u narednih godinu dana uvećati promet. Mali biznisi koji su voljni da preuzmu rizik i prošire svoje poslovanje van lokalnog tržišta ubeđeni su da će im se taj poduhvat isplatiti.\n85% MSP očekuje da će u narednih godinu dana stvoriti uslove za nova i očuvati postojeća radna mesta.Tokom poslednje četiri godine, postepeno raste nivo zapošljavanja u EU. Ova pozitivna perspektiva prisutna je i kod evropskih MSP fokusiranih na internacionalizaciju, od kojih 32% očekuje da će stvoriti uslove za nova radna mesta, dok 53% očekuje da će sačuvati postojeća. Od svih evropskih zemalja, Estonija (53%) ima najveća očekivanja kada su u pitanju zapošljavanja.\nSvake godine oko 230,000 MSP ostvari benefit od ključnih usluga Evropske mreže preduzetništva. 86% klijenata zadovoljno je uslugama mreže, dok bi ih 93% njih preporučilo drugima. Još od 2008. godine Evropska mreža preduzetništva predstavlja pouzdan izvor podrške i konsaltinga namenjenim MSP koja žele da prošire svoje poslovanje\nPodaci za istraživanje u vezi sa poverenjem MSP u EEN mrežu pribavljeni su od 2113 MSP – korisnika usluga Mreže, u periodu jun 2016. – jun 2017. godine.\nPodatke o broju MSP koja su ostvarila benefit u poslovanju korišćenjem usluga EEN mreže dostavili su partneri Mreže u periodu od 2015. – 2016. godine.


“Naći način da se obezbedi što veća nezavisnost pravosuđa”\nVesna Petrović / Foto: FoNet, Nenad Ðorđević\nPosle mišljenja Vencijanske komisije o ustavnim amandmanima u oblasti pravosuđa, struka i eksperti iz nevladinog sektora „treba da sednu i razmisle na koji način bi mogli da utiču na popravljanje tog teksta“.\nTo je za “Fonet” izjavila direktorka Beogradskog centra za ljudska prava Vesna Petrović. Ona je, u okviru serijala “Kvaka 23”, ukazala da se izgubilo mnogo vremena i da struka i NVO nisu želeli sukob sa Ministarstvom pravde, već razmenu argumenata, ali da se, zbog ljudi u Ministarstvu, „to na kraju pretvorilo u sukob“. “Zato treba da nađemo način da sada utičemo na tekst u pravcu obezbeđivanja što je moguće veće nezavisnosti pravosuđa“, rekla je Petrović i podsetila da uz Ustav ide i Ustavni zakon, koji je usvojen 2006. godine i da taj akt ima četiri člana o pravosuđu. Napomenula je da se „ne zna način sprovođenja tih odredbi, da se ne zna ko je član radne grupe i ko sada piše amandmane“. “Komisija je dala 44 komentara i preporuke, nije dala jasnu definiciju kakvo rešenje treba na kraju prihvatiti, već je ponudila opcije i napisala šta treba raspraviti, šta jasnije definisati i šta znače pojedini termini u amandmanima“, naglasila je Petrović, koja je i profesorka međunarodnog prava. Prema njenim rečima, treba ponovo otvoriti polemiku u kojoj će da učestvuju, ne samo predstavnici Ministarstva pravde, već i struka i eksperti i profesori ustavnog prava. Istakla je “da se do danas ne zna ko je pisao tekst amandmana” i da je “reč o činovničkom Ustavu“. Komentarišući pozive ministarki pravde da podnese ostavku posle mišljenja Venecijanske komisije, Petrović je kazala da “ovde ostavka, kao institut u situacijama kada neko pogreši, ne postoji“.\nUpitana da li su „metafora“ vladavine prava u Srbiji poslednji izveštaj Komiteta Saveta Evrope protiv torture, zatim osoba osuđena na 14 godina viđena na utakmici u Rusiji ili je to diskusija oko reforme pravosuđa, Petrović je konstatovala da „mi imamo paralelne svetove“. Tabloidi, koje ona naziva „političkim projektima“, kreiraju tu „paralenu sliku“, ali i političari i to „ne samo ministarka pravde oko mišljenja Venecijanske komisije, već pre svega predsednik države i premijerka“. To je „način vladanja“ i oni bi „izgubili vlast ako ne bi lagali“, smatra Petrović, čiji je osećaj, kao građanke, da su „suština vladanja – laž i strah“. Ljudi se plaše da javno iskažu nešto što je normalno da kažu, naglasila je Petrović, koja se slaže sa ocenama da „Srbija ide u pravcu ‘erdoganizacije’“.\n“Dogovor lidera EU od Srbije i Balkana pravi tampon zonu za migrante”Primedbe Venecijanske komisije tiču se nejasnoća u prevodu


Vučić: Neću da lažem da je Kosovo deo Srbije\nArhiva - Predsednik Srbije Aleksandar Vučić u ekskluzivnom intervjuu za Glas Amerike\nPredsednik Srbije Aleksandar Vučić rekao je da neće da laže narod i da kaže da je Kosovo deo Srbije, ali i naglasio da "nije celo naše, ali nije ni njihovo", te da kompromis nije da Srbija sve izgubi, a da Albanci sve dobiju.\nRekao je za Televiziju Pink da je srpska država nezavisna i da donosi odluke u interesu naroda nezavisno od velikih sila i da je u vreme njegove vlasti 13 država povukli priznanje Kosova, a četiri je priznale, "dok je za vreme prethodne vlasti 89 država priznalo Kosovo".\nPodsećamo, Kosovo je nezavisnost proglasilo 2008. godine, a talas priznavanja bio je najveći neposredno posle proglašenja nezavisnosti. Vučić je ponovio kritike na račun prethodne vlasti, koja, kako je rekao, nije izdala ni saopštenje kada je Kosovo proglasilo nezavosnost.\nPredsednik Srbije ocenio je kao "pričanje gluposti" najavu kandidata za premijera Kosova Aljbina Kurtija da će, ako ukine takse, uvesti recipročne mere Srbiji i poručio kosovskim Albancima "da se upristoje, povedu računa i shvate da ne mogu da nas maltretiraju" jer "ne zavisimo mi od vas nego vi od nas".


Ekonomija - datum: 2017-11-09 ADVOKAT BEPLERA MARKO MILANOVIĆ O PRESUDI PRIVREDNOG SUDA\nPresuda Privrednog suda u sporu Bepler i Džejkobsona i Kazina Avala, po kojoj zakupac poslovnog prostora treba da plati vlasniku hotela Avala 13,3 miliona pozitivna je za pravni sistem Crne Gore i njen imidž pred evropskim partnerima, ocijenio je advokat Beplera Marko Milanović.\n– Ovo je jasna poruka svim budućim investitorima da su njihova ulaganja sigurna – ocijenio je Milanović za „Dan”.\nBepler je sa Kazinom Avala raskinuo ugovor o zakupu krajem 2011. godine, ali ta firma nije oslobodila prostor već je nastavila da u tom prostoru obavlja svoju djelatnost. Bepler je tužbom tražio da im se plati zakup za period od kraja 2011. pa sve do danas. Sud je dosudio da Kazino Avala treba da plati 13,3 miliona Bepleru.\n– Kao punomoćnicima izuzetno nam je drago da se oko ovog pitanja kompanija Beppler izborila za pravdu u prvom stepenu i da može da računa na stabilan rad u Crnoj Gori. Takođe, nadamo se da je ova presuda pozitivan signal i za sve druge postupke u kojima Bepler učestvuje, a koji još uvijek nisu okončani. U svakom slučaju dobra stvar je i to da novac koji je dodijeljen presudom, kada bude plaćen biće iskorišćen za poslovanje BJM-a i biće na taj način u koristi svih građana kroz investicije, radna mjesta i plaćanje poreza – istakao je Milanović.D.M.


ZAKON O ZAŠTITI KONKURENCIJE: PODNOšENJE PRIJAVE KONCENTRACIJE NA OSNOVU PISMA O NAMERI ILI KADA NA DRUGI NAčIN UčESNICI NA TRżIšTU POKAżU OZBILJNU NAMERU ZA ZAKLJUčENJE UGOVORA\nSvaki učesnik na tržištu koji koristi mogućnost podnošenja prijave koncentracije na osnovu ozbiljne namere za sprovođenje koncentracije, odnosno za zaključenje ugovora, može to učiniti u bilo kojem roku nakon što takva namera bude i formalno iskazana, potpisivanjem pisma o nameri, memoranduma, saglasnosti volja ili na drugi način koji prethodi radnji iz člana 63. stava 1. Zakona o zaštiti konkurencije ("Sl. glasnik RS", br. 51/2009 i 95/2013). Podnosiocu prijave, u tim slučajevima, neće biti izrečena mera procesnog penala ako ne podnese prijavu koncentracije u roku iz člana 63. stav 1. Zakona.\nKomisija naglašava da dokument koji bi u navedenim primerima predstavljao pravni osnov, odnosno akt o koncentraciji, mora biti rezultat saglasnosti volja svih učesnika u planiranoj koncentraciji, što znači da ga svi učesnici u koncentraciji moraju potpisati.\nKomisija ukazuje na to da, prilikom podnošenja prijave koncentracije na osnovu ozbiljne namere, učesnici na tržištu preuzimaju rizik svih posledica koje mogu nastupiti usled sprovođenja koncentracije nakon zaključenja ugovora, odnosno akta koji predstavlja konačan pravni osnov za sprovođenje koncentracije. Ukoliko se pismo o nameri (ili drugi akt u kojem je iskazana ozbiljna namera za sprovođenje koncentracije) razlikuje od konačnog ugovora, zaključenog nakon donošenja rešenja Komisije kojim se odobrava prijavljena koncentracija, učesnici u koncentraciji se suočavaju sa rizikom sprovođenja koncentracije suprotno donetom rešenju Komisije.\nTo znači da u slučaju izmene pisma o nameri i njegove neusaglašenosti sa konačnim ugovorom u pogledu činjenica na kojima je Komisija zasnovala svoje rešenje (učesnici u koncentraciji, vrsta koncentracije, način preuzimanja kontrole, relevantno tržište, tržišni udeli i sl.), učesnici u koncentraciji moraju da podnesu novu prijavu. Komisija istovremeno napominje da u slučaju bilo kakve izmene u sprovođenju koncentracije koja je obuhvaćena pismom o nameri, ne postoji mogućnost da se izmeni doneto rešenje u skladu sa novim okolnostima. Sve navedeno se, pri tome, ne odnosi samo na podnošenje prijave na osnovu pisma o nameri, već i u svim drugim slučajevima sprovođenja odobrene koncentracije.\nUčesnici na tržištu koji iskoriste pravo da podnesu prijavu koncentracije nakon iskazane ozbiljne namere za sprovođenje koncentracije, mogu da predlože Komisiji da odloži objavljivanje rešenja donetog po prijavi koncentracije u skraćenom postupku, u skladu sa Odlukom o načinu objavljivanja akata i o zameni, odnosno izostavljanju (anonimizaciji) podataka u aktima Komisije za zaštitu konkurencije.\nTakođe, Komisija naglašava da je njena praksa da se zahtev za zaštitu podataka podnosi Komisiji blagovremeno, odnosno pre donošenja rešenja o dozvoljenosti koncentracije (neposredno uz podnošenje same prijave, ili u najkraćem razumnom roku nakon podnošenja prijave). Ukoliko bi se zahtev podneo nakon donošenja rešenja, Komisija neće snositi odgovornost za nastalu eventualnu štetu usled objavljivanja rešenja u kojem nisu zamenjeni, odnosno izostavljeni (anonimizirani) podaci. Komisija i ovom prilikom napominje da se zahtev za zaštitu podataka može podneti u skladu sa članom 45. Zakona, u svim slučajevima podnošenja prijave koncentracije, bez obzira na vrstu akta o koncentraciji.\nIzvor: Vebsajt Komisija za zaštitu konkurencije, 05.07.2016


Linglong super liga – SNEWS\nHome Posts tagged Linglong super liga\nNa premijeri drugog djela sezone i nakon velikih očekivanja, fudbaleri Novog Pazara su priredili razočarenje igrom i rezultatom u Gornjem Milanovcu. Poraženi su minimalnim rezultatom 1:0 od tradicionalno neugodne ekipe Metalca. Zabrinjavajuće loša igra Novog Pazara protiv Metalca koji je\nFudbalski klub Novi Pazar objavio je da je štoper Slobodan Rubežić ponovo član superligaša iz Sandžaka. Novopazarci su naveli da je sa Rubežićem, koji je u sezoni 2019/20 u Prvoj ligi Srbije odigrao 27 utakmica i postigao gol za taj klub, potpisan ugovor na dve godine. Rubežić (21) je jesenju polusezonu proveo u Ardi iz […]\nNovi Pazar sa dva igrača više jedva došao do jednog boda\nFudbaleri Novog Pazara su u dosta slaboj igri osvojili bod protiv prosečne ekipe Vojvodine u utakmici 21. kola Super lige Srbije. Na gradskom stadionu pred malobrojnom publikom domaći igrači nisu uspjeli da osvoje 3 boda, iako su od 7. minuta meča imali igrača više zbog isključenja Mrkaića, a od 72. zbog crvenog kartona Neškovića čak […]\nPlavima bod sa Voždovcem za beg sa dna tabele\nFudbaleri Novog Pazara i Voždovca odigrali su neriješeno 0:0 utakmicu 15. kola Linglong super lige Srbije. Po veoma teškom terenu gradskog stadiona u Novom Pazaru koji je više ličio na oranicu Plavi su imali više od igre i stvarali šanse, ali u završnici nisu imali dovoljno sreće i umeća da dodju do tri veoma važna […]\nFudbaleri Novog Pazara i TSC-a remizirali su na gradskom stadionu 1:1 (1:0) u okviru 16. kola Super lige Srbije. Pokazali su Pazarci veliku želju na ovoj utakmici, imali i par dobrih šansi, ali nisu imali ni dovoljno sreće da osvoje tri boda. Bojan Čečarić je obradovao oko 1.300 prisutnih ljubitelja fudbala, kada je postigao vodeći […]\nPlavi osvojili bod u Kruševcu\nFudbaleri Novog Pazara osvojili su bod na gostovanju u Kruševcu, gdje su sa Napretkom odigrali 1:1 (0:0) u okviru 14. kola Super lige Srbije. I pored toga što su od 11. minuta plavi zbog isključenja Mladenovića igrali sa igračem manje, ipak su uspjeli da osvoje zlata vrijedan bod u borbi za opstanak. Napredak je imao […]\nFudbaleri Spartaka iz Subotice su danas na gradskom stadionu pobjedili Novi Pazar sa 1:0 (0:0) u 13. kolu Linglong Super lige Srbije. Još jedan u nizu poraza plavih doveo je sandžački tim na začelje tabele superligaškog karavana, a stručnom štabu zadao nove glavobolje u borbi za opstanak. U veoma slaboj igri koja nije dolikovala najelitnijem […]\nTežak poraz fudbalera Novog Pazara\nFudbaleri Novog Pazara zabilježili su još jedan poraz, ovoga puta od ekipe Mladosti iz Lučana sa 3:0, u okviru 12.kola Super lige Srbije. Veoma težak poraz plavih na gostovanju i slaba igra sa kojom će, ako ovako nastave, novopazarci biti sve bliže nižem rangu takmičenja. Domaćina iz Lučana su do pobjede vodili Cvetković u 35. […]\nFudbaleri Novog Pazara su u utakmici za zaborav doživeli težak poraz od Crvene Zvezde na gradskom stadionu rezultatom 4:0, u okviru 11. kola linglong super lige Srbije. Niko, ili rijetko ko, nije očekivao da protiv šampiona države Novi Pazar ostvari pobjedu, ali su ljubitelji fudbala smatrali da će bar donekle momci u plavim dresovima probati […]


Nemačka: U sukobu sa ekstremistima povređeno 29 policajaca - Radio Slobodna Evropa\nČetvrtak, 23. maj/svibanj 2013, 22:01 CET\nVijestiRaspored emisijaProgramiPodcastKako nas slušatiFrekvencije u BiHFrekvencije u SrbijiFrekvencije u Crnoj Gori Pojma nema, a svira Sjećanje na budućnost Protest prosvjetnih radnika u Sarajevu Sedmica u slikama: 12.- 18. maj 2013. Stranica TV LibertyRSE na YouTube-uFoto galerijeVideo Vijesti Nemačka: U sukobu sa ekstremistima povređeno 29 policajaca Printajte Veličina slova - + 06.05.2012 Dvadeset devet nemačkih policajaca je povređeno u pokušaju da razdvoje učesnike dva suprotstavljena mitinga u Bonu - ultra-konzervativne muslimanske grupe salafita i\nkrajnih desničara, saopštila je danas policija tog grada.\nPolicija je navela da je oko 100 demonstranata salafita uhapšeno, pošto su počeli da napadaju bezbednosne snage koje su kasno sinoć pokušavale da razdvoje učesnike dva protesta.\nNekoliko stotina muslimana demonstriralo je protiv mitinga oko 30 pristalica lokalne krajnje desničarske partije Pro NRW, koja je razgnevila muslimane pokazivanjem karikatura islamskog proroka Muhameda.\nSlični sukobi između salafita i Pro NRW izbili su i prošlog vikenda, a tada je uhapšen 81 musliman.\nIzbor urednika Beograd i Priština Postignut načelni dogovor o primeni sporazuma iz Brisela Reakcije u Srbiji Sveti Njegoš po Amfilohiju Reakcije na Kosovu Srbija nema nadležnost nad Trepčom Bosna i Hercegovina FBiH u ćorsokaku: Opstrukcije, blokade i pad prihoda Crna Gora Godišnjica nezavisnosti: Nagomilani problemi i otrežnjenje NajčitanijeDa li je Beograd otpisao Dodika? (3155)Očekuje se otkrivanje masovnih grobnica u Srbiji (1092)Sveti Njegoš po Amfilohiju (1056)Zašto bebe u skoro svim zemljama svijeta kažu "mama" (1031) Brisel: Postignut načelni dogovor o primeni sporazuma, na potezu vlade (781) Lucić: Ko to kaže, ko to laže, Mala Azija je mala... (767) Reakcije na Kosovu: Srbija nema nadležnost nad Trepčom (759)Štiks: Subverzivne poruke iz Zagreba (713)Lokalni izbori u Hrvatskoj: Zatvorena birališta (646) Putovanje bh. građana u Hrvatsku: Biometrijski pasoš, lična karta ili viza (644)Najčešće poslanoSveti Njegoš po AmfilohijuSomun na godišnjicu prijema u UN: BiH nije dobila šansu da se razvija normalnoOčekuje se otkrivanje masovnih grobnica u Srbiji Pravoslavne crkve u borbi protiv modernizacije i sekularizacijeNajviše komentaraDa li je Beograd otpisao Dodika? (88)Skupština Vojvodine usvojila deklaraciju (25)Sveti Njegoš po Amfilohiju (23)Štiks: Subverzivne poruke iz Zagreba (13)Vestervele u Beogradu: Datum zavisi od implementacije sporazuma (10)Virus pasivnosti među mladima u BiH (10)FBiH u ćorsokaku: Opstrukcije, blokade i pad prihoda (10)Šaškor: Vlast slabija, opozicija jača (9)Brisel: Postignut načelni dogovor o primeni sporazuma, na potezu vlade (8)Bh. političari rekorderi u neradu i platama (7)Najgledanije Pojma nema, a svira Cetinje: „Marš protiv mafije – Marš za slobodu“ Sedmica u slikama: 12.- 18. maj 2013. SAD: 24 mrtvih u naletu tornada SAD: Desetine žrtava u naletu tornada Dvije škole, pamet jedna Brutalno ubojstvo u Londonu Minerali iz Trepče Sjećanje na budućnost Protest prosvjetnih radnika u Sarajevu Produkti i uslugePodkastRSSPretplataMobilni telefon RSE


Cilj Ubera je da do 2040. godine postigne neto-nulte emisije GHG Cilj Ubera je da do 2040. godine postigne neto-nulte emisije GHG\nCilj Ubera je da do 2040. godine postigne neto-nulte emisije GHG\nUber se obavezao da će do 2040. godine u potpunosti prekinuti emisije gasova sa efektom staklene bašte (GHG).\n10/09/2020 autorka: Jovana Stanković\n0 izvor: Uber\nJedna od najvećih kompanija za prevoz na svetu, Uber, obavezala se da će do 2040. godine u potpunosti prekinuti emisije gasova sa efektom staklene bašte (GHG) tako što će svoj vozni park učiniti 100 % električnim.\nPrema njihovom saopštenju, ovo su veoma velike promene za koje je potrebno mnogo vremena.\nPrvi cilj Ubera je da u narednih pet godina nekoliko stotina hiljada vozača počne da vrši transport električnim vozilima, a, prema planu, kompanija će uložiti 800 miliona dolara kako bi se to i ostvarilo.\nDo 2030. godine Uber očekuje da će vozači ove kompanije u Sjedinjenim Američkim Državama, Kanadi i Evropi prestati da emituju gasove sa efektom staklene bašte, prevozeći putnike isključivo električnim vozilima.\nKrajnji cilj ovog plana je da za 20 godina svi vozači Ubera na svetu počnu da koriste električne automobile, čime bi bitno doprineli ublažavanju klimatskih promena.\nOvo je veoma važna inicijativa zato što je istraživanje iz februara ove godine pokazalo da ride-sharing aplikacije koje se koriste u Americi, Uber i Lyft, zapravo povećavaju emisije štetnih gasova za oko 70 % jer su u najvećem broju slučajeva alternativa transportu sa niskim emisijama, poput pešačenja, vožnje biciklom i javnog prevoza.\nSredstva za transport su zaslužna za čak 15,9 % ukupnih emisija gasova sa efektom staklene bašte godišnje, što ih čini jednim od najvećih uzročnika klimatskih promena.\nOvaj brod od morske vode pravi vodonik koji koristi kao gorivo\nEvo zašto će dostizanje ugljenične neutralnosti biti nova Svemirska trka\nMlada inovatorka iz Kragujevca rešava problem emisija iz rashladnih sistema


Pedro i tri advokata - Zoran Pavić - Dnevni list Danas\nPočetna » Kolumne » Zoran Pavić » Pedro i tri advokata\nPedro i tri advokata\nNišta više u srpskom fudbalu nece biti isto, FSS i država ce ozbiljnom zajednickom akcijom stati na put svim neregularnostima, korupciji i kriminalu, i on ce iz te katarze izaci umiven, svež i „ko nov“- smatraju optimisti koje mnogi olako po virtuelnim pricaonicama nazivaju botovima.\n1Piše: Zoran Pavić 18. maja 2018. 16.30\nGuranje unereda pod tepih, bacanje prašine u oči, grejanje bazena sa kofom tople vode, posipanje pepelom – argumenti su pesimista koji očigledno iz svog tog crnila u kome žive ne da nisu mogli da primete najuspešniju godinu u novijoj istoriji srpskog fudbala, nego osim prepakovanih narodnih umotvorina ni da nešto novo smisle.\nPozivanje, privođenje, pa hapšenje uz 30 dana pritvora fudbalskog sudije Srđana Obradovića formalno zbog pogrešne odluke na terenu, faktički verovatno zbog postojanja ili traženja dokaza da greška „slepog kod očiju“ nije bila slučajna, ustalasalo je fudbalski, ali ne samo fudbalski plebs. Temu u toj novoj pripovetki tragikomične zbirke srpskog fudbala našli su i čuvari ljudskih prava, pozvani i nepozvani pravnici i „pravednici“, policajci kao ekskluzivni saradnici žute štampe, i smrtnici i „saučesnici“ koji mazohistički prate domaći fudbal i još se zbog toga sebi čine bitnim. I onda se u javnom suđenju, demokratski kao u antičko doba, pretresa šta bi Obradović mogao bitno da kaže, da li će da otkrije nalogodavce, da li će da se nagodi, da li će, na trenutak mi se učini kao ponoćno sunce, postati svedok-saradnik.\nA neće se desiti ništa. Teško da je neko ko je eventualno platio Obradovića ostavio bilo kakav pisan ili opipljiv dokaz. Teško da je Obradović sa „tri advokata“ tako naivan da će ikad išta priznati. Još teže će se istraga širiti jer ne valja narodu fudbal gaditi pred mesec razbibrige. A najteže je da će tim suđenjem, ako ga uopšte bude, krenuti provetravanje. Mreža je isuviše trula, a ribe su mnogo velike.\nBode oči i da se predsednik svih građana, sportista pa valjda i fudbalskih sudija još ni posredno nije oglasio na ovu temu, naravno ogradivši se da će nadležni „organi“ raditi svoj posao. I FSS ćuti, hapšenje Obradovića ni najmanje ne smeta da oni u okviru svojih nadležnosti donose zaključke i sankcije. Da li će sudija koji je bio dovoljno glup i nestrpljiv pa nije sačekao nešto što bi na penal „više ličilo“, jedini pasti za slobodu i prosperitet srpskog fudbala?\nU konkurenciji diskretnijih, pogubnijih i opasnijih, u nekoj budućoj fenomenalnoj akciji pod nazivom „Bedanaesterac“, teško da će biti uhapšen još neki sitni diler penala i crvenih kartona.\n19. maja 2018. u 05.56\nNije ništa preduzeto protiv ovog sudije ni kada je priznao gol iako je lopta vraćena iz auta u igru?Ni suspenzija,ni kazna,brzo je vraćen da sudi,kao pomoćni,pa glavni sudija?Mislim da i sada neće biti ništa?


Nemačka protiv rasporeživanja nuklearnih raketa u Evropi\nEvropa ni u kom slučaju ne bi trebalo da bude platforma za debatu o povećanju oružja. Raspoređivanje novih raketa srednjeg dometa suočilo bi se sa velikim otporom u Nemačkoj, rekao je Mas za DPA, prenosi Sputnjik.\nPrema njegovim >> Pročitaj celu vest na sajtu Radio Televizija Vojvodine << rečima, povećanje nuklearnog naoružanja je definitivno pogrešan odgovor.\nPolitika iz osamdesetih godina prošlog veka neće pomoći u odgovoru na savremena pitanja, ocenio je Mas.\nPočetkom decembra američki državni sekretar Majk Pompeo izjavio je da Rusija ima dva meseca da ponovo počne da poštuje Sporazum o likvidaciji raketa, a u suprotnom će Vašington obustaviti svoje obaveze prema tom sporazumu.\nVečernje novosti: VELIKO „NAJN“: Nemačka oštro protiv američkih raketa bilo gde na svojoj teritoriji\nKurir: NEMCI NEĆE AMERIČKE RAKETE U EVROPI: To je logika iz vremena Hladnog rata


Srbin vodi šverc dve tone kokaina - Dnevni list Danas\nPočetna » Društvo » Srbin vodi šverc dve tone kokaina\nDroga skrivena u paketima špargli\nPeruanske vlasti pronašle su više od dve tone kokaina skrivenog u paketima\nšpargli, zbog čega su uhapšeni jedan Srbin i petorica Peruanaca.\n3Piše: Fonet 13. januara 2017. 23.10\nSrbin, koji je označen kao vođa grupe identifikovan je kao David Cufaj, ali policija još proverava da li je koristio falsifikovane isprave. Oni se sumnjiče da su drogu krijumčarili u sklopu posla sa\ngurmanskom hranom, Pprenosi N1.\nPeruanska policija zaplenila je dve tone kokaina, a prema njihovim navodima, droga je trebalo da bude poslata u Amsterdam.\n„U jučerašnjoj operaciji uhvatili smo šestoricu trgovaca drogom. Najvažniji u grupi bio je državljanin Srbije. Kod njih smo našli dve tone kokaina“, rekao je Hektor Lojaza, general peruanske policije.U policijskoj raciji na magacin izvoznika povrća u predgrađu Lime, zaplenjena su i dva terenca, 75.000 dolara u kešu, kao i pištolj glok.\nPeruanski zvaničnici procenjuju da bi ulična vrednost zaplenjene droge u Evropi bila oko 150 miliona evra. Dodaju da su šverc vodili i finansirali Srbi, navode agencije. „Uhapšeni je jedan od kolovođa, bio je glavni koordinator saradnje sa Peruancima. On je bio odgovoran za skupljanje cele količine droge i obezbeđivao je njen transport do luke“, dodao je Lojaza.\nU krijumčarenju kokaina rutom Južna Amerika – Evropa učestvuju balkanske organizovane kriminalne grupe koje se udružuju na osnovu geografskog porekla, kriminalne prošlosti\ni rodbinskih veza.\nPodsetimo da je 2009. godine na jahti u Urugvaju, zaplenjeno preko dve tone kokaina, za čije krijumčarenje se sumnjiči Darko Šarić, kao i nekoliko pripadnika njegovog klana.\nProces je više puta proširen, da bi Šarićeva grupa na kraju odgovarala za šverc 5,7 tona kokaina.\n14. januara 2017. u 07.30\nDavid Cufaj, Srbin?Mozda ima srpski pasos,ali to je albansko prezime.\n14. januara 2017. u 12.46\nPeruanci lepo rekose srpski drzavljanin,a ne Srbin.\nЕво демантија Вучићу да смо лењи и нерадници. Еееееј бре вући две тоне није мало.


MUP TK – Saopštenje – Ministarstvo unutrašnjih poslova Tuzlanskog kantona\nMUP TK – Saopštenje\nVijesti Objavljeno: 7 feb u 6:26\nPovodom jučerašnjih i današnjih, nemilih događaja Ministarstvo unutrašnjih poslova Tuzlanskog kantona ovim putem želi još jednom pozvati sve građane da svojim ponašanjem doprinesu normalizaciji odnosa, smirivanju i poboljšanju nastale situacije, a naračito u pogledu zabrinjavajućeg učešća djece i maloljetnika u navedenim događajima. Pozivamo roditelje da utiču na svoju djecu da izbjegavaju mjesta na kojima se okupljaju demonstranti i da ne podliježu pritiscima, kako ne bi došlo do povređivanja i neželjenih posljedica.\nSlužbenici policije, koji su tokom cijelog današnjeg i jučerašnjeg dana kamenovani i verbalno vrijeđani od grupe demonstranata u svom djelovanju su iskazali visok stepen tolerancije i profesionalizma. Ovom prilikom obavljajući svoju dužnost 47 policajaca je zadobilo povrede, od kojih je jedan zbog ozbiljnosti povreda zadržan na Univerzitetsko – kliničkom centru Tuzla, dok su ostali zadobili povrede o čijem se stepenu ljekari nisu izjasnili i lakše povrede. Nažalost i 13 građana zadobilo je povrede koje su okarakterisane kao lakše.\nIako pristižu kritike na rad i djelovanje policije, bitno je istaći da je policija na napade odgovorila kontrolisanom i upotrebom minimalne sile, nakon što su se iscrpile sve druge mogućnosti, a i sami policajci se našli u životnoj opasnosti.\nApelujemo i molimo građane da se suzdrže od uništavanja javne i privatne imovine, a da sve probleme koji su akumulirani kroz duži vremenski period rješavamo u dijalogu kroz institucije sistema.


Međunarodni sajam hrane, pića i ugostiteljske opreme Na InHoReCa sajmu najavljeno učešće 100 izlagača\n14.06.2019 12:00 Do 15.06.2019 18:00\n- Međunarodni sajam hrane, pića i ugostiteljske opreme se ove godine održava po drugi put u Sarajevu. Sajam će se održati u petak i subotu 14. i 15. juna u prostoru novootvorenog Convention Centra Hills, a u organizaciji marketinške agencije Altermedia i magazina In HoReCa.\nCilj sajma je na jednom mjestu okupiti izlagače iz oblasti prehrambene i industrije pića, proizvođače i distributere ugostiteljske opreme. Najavljenih čak stotinu izlagača na ovom, drugom po redu InHoreca sajmu pokazuje koliko je ozbiljan interes i potreba industrije za sajmom na kojem mogu predstaviti svoje usluge, proizvode i novitete. “Već dugo se kroz svoja namjenska izdanja, naročito InHoreca i InStore magazine, bavimo HoReCa kanalima (hoteli, restorani i cafei), i odavno smo, komunicirajući direktno s ljudima iz ove industrije, prepoznali potrebu za sajmom ovakve vrste u Bosni i Hercegovini“, kaže Rešid Muratović, direktor agencije Altermedia objašnjavajući razloge za pokretanje sajma. „Odziv izlagača prošle i, naročito, ove godine pokazuje da smo donijeli ne samo dobru, nego i za industriju korisnu odluku pokretanjem ovog specijaliziranog sajma“, pojasnio je Muratović.


Akcionari Luke Bar mijenjaju pravilnik bivšeg menadžmenta - Vijesti.me\nVANREDNA SKUPŠTINA 30. DECEMBRA\nAkcionari Luke Bar mijenjaju pravilnik bivšeg menadžmenta\nPrema saznanjima „Vijesti”, nova uprava i menadžment su zaključili da računovodstvene politike ne mogu biti u nadležnosti Skupštine akcionara, zbog čega odluku treba ukinuti. U suprotnom bi svaka promjena računovodstvenih standarda morala da ima za posljedicu sazivanje skupštine, a to nije praksa u crnogorskim kompanijama Edit\n2139 pregleda 0 komentar(a)\nVučelić (Foto: Boris Pejović)\nMilorad Milošević 3. decembar 2019, 19:13\nAkcionari Luke Bar će 30. decembra, na vanrednoj skupštini, razmatrati stavljanje van snage odluke o usvajanju Pravilnika o računovodstvu i računovodstvenim politikama od 23. marta 2018, a koja je iz perioda prethodnog menadžmenta.\nTekst Pravilnika od februara 2018. godine činio je sastavni dio ove odluke. Akcionari će razmatrati i izmjene i dopune Statuta akcionarskog društva.\nPrema saznanjima „Vijesti”, nova uprava i menadžment su zaključili da računovodstvene politike ne mogu biti u nadležnosti Skupštine akcionara, zbog čega odluku treba ukinuti. U suprotnom bi svaka promjena računovodstvenih standarda morala da ima za posljedicu sazivanje skupštine, a to nije praksa u crnogorskim kompanijama.\nNovi menadžment Luke Bar planira i određene izmjene i dopune Pravilnika o računovdstvu i računovodstvenim politikama.\nDo sredine oktobra 2018. godine, izvršni direktor Luke Bar je bio Zarija Franović, a naslijedio ga je krajem prošle godine bivši direktor podgoričkog Vodovoda Vladan Vučelić.\nOdborom direktora Luke Bar u vrijeme kada je donijeta odluka o usvajanju Pravilnika o računovodstvu i računovodstvenim politikama predsjedavao je profesor Anđelko Lojpur. Vojin Žugić je na čelu Borda većinski državne kompanije od kraja oktobra 2018. Akcionari će razmatrati i izmjene i dopune Statuta akcionarskog društva.